
              REPUBLIKA HRVATSKA
   PRIMORSKO-GORANSKA ŽUPANIJA
                   OPĆINA DOBRINJ 
Temeljem članka 26. stavka 2. Zakona o zaštiti potrošača („Narodne novine“ broj 19/22 i 59/23) i članka 30. Statuta Općine Dobrinj („Službene novine Općine Dobrinj“ broj 8/22), Općinsko vijeće Općine Dobrinj na 6. sjednici održanoj dana 17. lipnja 2026. godine,  donosi

ODLUKU
o osnivanju i imenovanju Savjeta za zaštitu potrošača javnih usluga Općine Dobrinj

Članak 1.
Ovom odlukom osniva se Savjet za zaštitu potrošača javnih usluga Općine Dobrinj. 
Savjet čine predsjednik i dva člana, od kojih su dva predstavnika Općine Dobrinj i jedan predstavnik udruge za zaštitu potrošača.

Članak 2.
U Savjet za zaštitu potrošača javnih usluga iz članka 1. ove odluke imenuju se:
1. Marko Paripović, predstavnik udruge za zaštitu potrošača, predsjednik 
2. Nikolina Jurić, predstavnik Općine Dobrinj,  članica
3. Lea Pandurić, predstavnik Općine Dobrinj, članica.

Članak 3.
Savjet za zaštitu potrošača javnih usluga Općine Dobrinj:
- prati ukupno stanje cijena javnih usluga na području Općine Dobrinj,
- predlaže općinskom načelniku mjere za unapređenje uvjeta i načina korištenja javnih usluga na području općine Dobrinj,
- razmatra i očituje se o pružanju i cijeni javnih usluga koje se pružaju potrošačima, sukladno Zakonu o zaštiti potrošača,
- razmatra i očituje se o prijedlozima akata koji imaju izravan ili neizravan utjecaj na obveze i prava potrošača javnih usluga,
- obavlja i druge poslove u vezi s zaštitom potrošača glede utvrđivanja cijena javnih usluga, s ciljem poboljšanja uočenih negativnosti.

Članak 4.
Savjet radi na sjednicama koje saziva predsjednik. 
O radu na sjednici vodi se zapisnik.
Savjet može održati sjednicu ako je sjednici nazočna većina članova Savjeta.
Odluke iz svog djelokruga Savjet donosi javnim glasovanjem ako je sjednici nazočna većina svih članova Savjeta.
Akte koje donosi Savjet potpisuje predsjednik Savjeta.
Predsjednik Savjeta može, po svojoj ocjeni, pozvati na sjednicu i osobe koje mogu doprinijeti u radu Savjeta, ali bez prava odlučivanja.
Sjednicu saziva predsjednik prema potrebi, a dužan ju je sazvati u roku od 5 dana nakon što to zatraži većina članova Savjeta.

Članak 5.
Savjet ne može samostalno istupati u javnosti, već samo putem općinskog načelnika.

Članak 6.
Predsjednik i članovi Savjeta imaju pravo na naknadu za sudjelovanje u radu Savjeta.
Visina naknade za rad utvrđuje se za sudjelovanje na sjednicama Savjeta te iznosi:
- za predsjednika 50,00 EUR, po sjednici
- za člana 40,00 EUR, po sjednici.
Članak 4.
Stupanjem na snagu ove odluke stavlja se izvan snage Odluka o osnivanju i imenovanju Savjeta za zaštitu potrošača javnih usluga Općine Dobrinj, općinskog načelnika Općine Dobrinj od 18. siječnja 2022. godine, KLASA:024-02/22-01/2, URBROJ:2170-18-02-22-1.

Članak 5.
Ova Odluka stupa na snagu osmoga dana od dana objave u „Službenim novinama Općine Dobrinj“.

KLASA: 024-01/26-01/2
URBROJ:2170-18-01-26-8
Dobrinj, 17. lipnja 2026. godine


OPĆINSKO VIJEĆE OPĆINE DOBRINJ
Predsjednik Općinskog vijeća
Ivan Šamanić, v.r.

